कोरोना वायरस: इलाज के दौरान जान गंवाने वाले सेवाकर्मियों के परिवार को मिलेगा 1 करोड़ का मुआवजा - if doctors nurses loses their life rs 1 crore compensation delhi govt kmbsnt
कोरोना वायरस: इलाज के दौरान जान गंवाने वाले सेवाकर्मियों के परिवार को मिलेगा 1 करोड़ का मुआवजा
नई दिल्ली/टीम डिजिटल। लॉकडाउन (Lockdown) के बीच जहां आम जनता घर पर बैठी है, वहीं डॉक्टर (doctors) , नर्स(nurses), सफाई कर्मचारी (Sanitation workers) ऐसे हैं जो अपनी जान जोखिम में डालकर कोरोना (Coronavirus) के मरीजों की सेवा में लगे हैं। ऐसे कर्मचारियों का सम्मान करते हुए दिल्ली (Delhi) की केजरीवाल सरकार (Kejriwal Govt) ने ऐलान किया है कि कोरोना पीड़ितों की सेवा करने में लगे डॉक्टर, नर्स, सफाई कर्मचारी की यदि इस दौरान जान जाती है, तो उनके परिवार को सहायता के रूप में 1 करोड़ रुपये की राशि दी जाएगी।
सरकार ने ये भी कहा कि कोविड-19 मरीज की सेवा में लगे कर्मचारी चाहे वो सरकारी अस्पताल में काम कर रहे हैं या किसी प्राइवेट अस्पताल में। यदि मरीजों की सेवा के दौरान उनकी जान जाती है तो उनके परिवार को 1 करोड़ रुपये की सहायता राशि दी जाएगी। आज यानी बुधवार को दिल्ली के मुख्यमंत्री ने ये ऐलान किया है।
निजामुद्दीन के कारण धड़ल्ले से बढ़ी मरीजों की संख्या, द्वारका में बनेगा सबसे बड़ा क्वारंटाइन सेंटर
डॉक्टरों के लिए होटल में किया रहने का प्रबंध
दिल्ली सरकार लगातार डॉक्टरोंं और कोविड-19 से संक्रमित मरीजो ंकी सेवा में लगे कर्मचारियों के लिए कदम उठा रही है। डॉक्टरों को जहां अलग से होटल में रहने की सुविधा मुहैया कराई जा रही है वहीं नर्सों को भी जल्द ही इस प्रकार की सुविधा देने का आश्वासन दिया गया है। इसके साथ ही लगातार बढ़ रही मरीजों की संख्या को देखते हुए द्वारका में सबसे बड़ा क्वारंटाइन सेंटर भी बनने जा रहा है।
द्वारका में बनेगा सबसे बड़ा क्वारंटाइन सेंटर
दिल्ली के निजामुद्दीन (Nizamuddin) इलाके से लगातार मिल रहे कोरोना (Coronavirus) संदिग्धों के चलते राजधानी में अस्पतालों में मरीजों की संख्या बढ़ रही है। ऐसे में दिल्ली सरकार (Delhi Govt) ने फैसला लिया है कि द्वारका के सेक्टर 9 में सबसे बड़ा क्वॉरेंटाइन सेंटर (quarantine center) बनाया जाएगा। इसमें 2500 बेड होंगे। यह दिल्ली सरकार का नवनिर्मित अस्पताल है जिसे अभी शुरू नहीं किया गया है। अब इसे क्वॉरेंटाइन के लिए यूज किया जाएगा।
तबलीगी जमात मामले में MHA ने किया खुलासा, 21 मार्च को जारी किया था अलर्ट, पुलिस से हुई चूक!
मरकज बिल्डिंग के 617 लोगों को अस्पतालों में भेजा
दिल्ली के उपमुख्यमंत्री मनीष सिसोदिया (Manish Sisodia) ने बताया है कि निजामुद्दीन के आलमी मरकज की बिल्डिंग को खाली करा लिया गया है। विशेष अभियान के तहत यहां से कुल 2361 लोगों को निकाला गया है। सिसोदिया ने लिखा है कि करीब 36 घंटे के इस ओपरेशन में मेडिकल स्टाफ़, प्रशासन, पुलिस, डीटीसी स्टाफ़ सबने मिलकर, अपनी जान जोखिम में डालकर काम किया। इनमें 617 लोगों को विभिन्न अस्पताल में रखा गया है, वहीं बाकियों का क्वारेंटाइन किया जा रहा है।
Delhi Coronavirus Covid19 Corona Virus 1 corore Compensation Arvind kerjiwal